
42 DR 30.11.2009 

 
Ini kerana biasanya walaupun siasatan diambil tetapi memakan masa terlalu lama 

dan pemilik-pemilik ini ataupun operatornya telah pun cabut dengan wang yang telah 
dilaburkan oleh pihak awam. Terima kasih.  

Dato’ Sri Ismail Sabri bin Yaakob: Saya sebenarnya memang ingin menjawab 
soalan tersebut tetapi kalau saya menjawab soalan tersebut, kalau saya kata dalam 
tindakan untuk freeze akaun mereka, mereka boleh cipher duit itu dengan segera sekarang. 
Jadi, biar saya jawab kepada Yang Berhormat Petaling Jaya Utara secara individu. Saya 
tidak hendak jadikan ini sebagai satu alasan untuk mereka ciphered dengan izin, duitnya. 
Terima kasih.  

Saya ingin terus kepada persoalan yang dibangkitkan oleh Yang Berhormat 
Labuan. Yang Berhormat Labuan tiada di sini. Mengenai isu ketiadaan bekalan RON-97 di 
Labuan. Untuk makluman, memang pihak kementerian telah pun mengarahkan semua 
syarikat minyak untuk mengadakan sekurang-kurannya satu pam bagi RON-97 di setiap 
stesen minyak mereka. Pada waktu ini kita dapati, saya dimaklumkan bahawa daripada 
enam stesen minyak di Labuan, hanya satu sahaja stesen minyak yang menjual RON-97. 
Dengan itu, pihak kementerian akan mengambil tindakan untuk mengarahkan supaya 
syarikat-syarikat lain juga mengadakan pam RON-97 di pam minyak masing-masing.  

Mengenai isu gula, isu ini dibangkitkan oleh Yang Berhormat Indera Mahkota 
mengenai apakah pihak kerajaan mencari gula gantian bagi menggantikan gula yang sedia 
ada yang mempunyai kandungan glukosa yang tinggi dan juga yang membahayakan 
kesihatan. Merujuk kepada cadangan tersebut, pihak kementerian pada masa ini 
mengadakan kerjasama dengan pihak MARDI dan Kementerian Kesihatan bagi mengkaji 
kesesuaian gula gantian untuk menggantikan gula putih biasa bagi memastikan tiada kesan 
sampingan yang boleh memudaratkan pengguna. Jadi, Yang Berhormat Indera Mahkota, 
memang kita sedang mengkaji perkara tersebut. Walau bagaimanapun perlu mendapat 
pandangan daripada pihak Kementerian Kesihatan dan sebagainya.  

Yang Berhormat Tenom memaklumkan bahawa di daerah Tenom terdapat 
kekurangan nyata daripada pegawai-pegawai KPDNKK terutamanya pegawai penguat 
kuasa dan mencadangkan supaya diwujudkan pejabat di Tenom dan sebagainya. Kita 
dimaklumkan daerah Tenom adalah di bawah jagaan pejabat PDNKK cawangan Keningau. 
Sehingga hari ini terdapat 16 pegawai di pejabat PDNKK di Keningau dan daripada 16 
tersebut, 14 daripadanya terdiri daripada pegawai-pegawai penguat kuasa.  

Pada masa ini, kementerian tiada perancangan untuk membuka cawangan baru di 
Tenom kerana berpendapat pejabat PDNKK masih mampu untuk memikul beban tugas 
yang sedia ada. Walau bagaimanapun, jika ada keperluan di masa akan datang, perkara ini 
boleh dicadangkan kepada pihak kerajaan.  

Mengenai isu cetak rompak dan hak cipta. Yang Berhormat Telok Intan 
membangkitkan mengenai pemakaian tanda harga dan sama ada bahagian penguat kuasa 
menjalankan pemantauan dan pemeriksaan terhadap premis perniagaan secara berkala 
dan tidak secara mengejut. Perkara yang sama dibangkitkan oleh Yang Berhormat Tenom. 
Sukacita dimaklumkan, pemantauan dan pemeriksaan oleh pegawai penguat kuasa 
merupakan core duty dengan izin, bagi setiap pejabat PDNKK di mana-mana sahaja di 
negeri ataupun daerah.  

Hasil daripada pemeriksaan di seluruh negara mulai bulan Januari sehingga 31 
Oktober 2009, sejumlah 1,020,629 premis perniagaan diperiksa dan terdapat 591 kes 
bersabit dengan kesalahan Akta Kawalan Harga 1946 dikesan. Daripada itu, 98 kes adalah 
merupakan kesalahan tidak meletakkan tanda harga iaitu melanggar Perintah Kawalan 
Harga 1993 dan nilai kompaun sebanyak RM77,250 telah dipungut atas 190 kes bagi 
kesalahan di bawah Akta Kawalan Harga 1946.  

Perintah Kawalan Harga (Penandaan Harga oleh Penjual Runcit) 1993 
mewajibkan penjual runcit untuk meletakkan tanda harga kepada barangan yang hendak 
ditawarkan atau dijual. Jika tiada tanda harga pada barangan tersebut, kompaun boleh 
dikenakan ke atas OKK iaitu orang kena kompaun, maksimum RM7,500 manakala denda 
mahkamah tidak melebihi RM15,000 atau penjara tidak melebihi dua tahun atau kedua-
duanya sekali. Bagi perbadanan, dendanya tidak melebihi RM25,000.   



Ini kerana biasanya walaupun siasatan diambil tetapi memakan masa terlalu lama. dan pemilik-pemilik ini ataupun operatornya telah pun cabut dengan wang yang telah dilaburkan oleh pihak awam. Terima kasih. Dato' Sri Ismail Sabri bin Yaakob: Saya sebenarnya memang ingin menjawab soalan tersebut tetapi kalau saya menjawab soalan tersebut, kalau saya kata dalam tindakan untuk freeze akaun mereka, mereka boleh cipher duit itu dengan segera sekarang. Jadi, biar saya jawab kepada Yang Berhormat Petaling Jaya Utara secara individu. Saya tidak hendak jadikan ini sebagai satu alasan untuk mereka ciphered dengan izin, duitnya. Terima kasih. Saya ingin terus kepada persoalan yang dibangkitkan oleh Yang Berhormat Labuan. Yang Berhormat Labuan tiada di sini. Mengenai isu ketiadaan bekalan RON-97 di Labuan. Untuk makluman, memang pihak kementerian telah pun mengarahkan semua syarikat minyak untuk mengadakan sekurang-kurannya satu pam bagi RON-97 di setiap stesen minyak mereka. Pada waktu ini kita dapati, saya dimaklumkan bahawa daripada enam stesen minyak di Labuan, hanya satu sahaja stesen minyak yang menjual RON-97. Dengan itu, pihak kementerian akan mengambil tindakan untuk mengarahkan supaya syarikat-syarikat lain juga mengadakan pam RON-97 di pam minyak masing-masing. Mengenai isu gula, isu ini dibangkitkan oleh Yang Berhormat Indera Mahkota mengenai apakah pihak kerajaan mencari gula gantian bagi menggantikan gula yang sedia ada yang mempunyai kandungan glukosa yang tinggi dan juga yang membahayakan kesihatan. Merujuk kepada cadangan tersebut, pihak kementerian pada masa ini mengadakan kerjasama dengan pihak MARDI dan Kementerian Kesihatan bagi mengkaji kesesuaian gula gantian untuk menggantikan gula putih biasa bagi memastikan tiada kesan sampingan yang boleh memudaratkan pengguna. Jadi, Yang Berhormat Indera Mahkota, memang kita sedang mengkaji perkara tersebut. Walau bagaimanapun perlu mendapat pandangan daripada pihak Kementerian Kesihatan dan sebagainya. Yang Berhormat Tenom memaklumkan bahawa di daerah Tenom terdapat kekurangan nyata daripada pegawai-pegawai KPDNKK terutamanya pegawai penguat kuasa dan mencadangkan supaya diwujudkan pejabat di Tenom dan sebagainya. Kita dimaklumkan daerah Tenom adalah di bawah jagaan pejabat PDNKK cawangan Keningau. Sehingga hari ini terdapat 16 pegawai di pejabat PDNKK di Keningau dan daripada 16 tersebut, 14 daripadanya terdiri daripada pegawai-pegawai penguat kuasa. Pada masa ini, kementerian tiada perancangan untuk membuka cawangan baru di Tenom kerana berpendapat pejabat PDNKK masih mampu untuk memikul beban tugas yang sedia ada. Walau bagaimanapun, jika ada keperluan di masa akan datang, perkara ini boleh dicadangkan kepada pihak kerajaan. Mengenai isu cetak rompak dan hak cipta. Yang Berhormat Telok Intan membangkitkan mengenai pemakaian tanda harga dan sama ada bahagian penguat kuasa menjalankan pemantauan dan pemeriksaan terhadap premis perniagaan secara berkala dan tidak secara mengejut. Perkara yang sama dibangkitkan oleh Yang Berhormat Tenom. Sukacita dimaklumkan, pemantauan dan pemeriksaan oleh pegawai penguat kuasa merupakan core duty dengan izin, bagi setiap pejabat PDNKK di mana-mana sahaja di negeri ataupun daerah. Hasil daripada pemeriksaan di seluruh negara mulai bulan Januari sehingga 31 Oktober 2009, sejumlah 1,020,629 premis perniagaan diperiksa dan terdapat 591 kes bersabit dengan kesalahan Akta Kawalan Harga 1946 dikesan. Daripada itu, 98 kes adalah merupakan kesalahan tidak meletakkan tanda harga iaitu melanggar Perintah Kawalan Harga 1993 dan nilai kompaun sebanyak RM77,250 telah dipungut atas 190 kes bagi kesalahan di bawah Akta Kawalan Harga 1946. Perintah Kawalan Harga (Penandaan Harga oleh Penjual Runcit) 1993 mewajibkan penjual runcit untuk meletakkan tanda harga kepada barangan yang hendak ditawarkan atau dijual. Jika tiada tanda harga pada barangan tersebut, kompaun boleh dikenakan ke atas OKK iaitu orang kena kompaun, maksimum RM7,500 manakala denda mahkamah tidak melebihi RM15,000 atau penjara tidak melebihi dua tahun atau kedua- duanya sekali. Bagi perbadanan, dendanya tidak melebihi RM25,000.